สอบถามค่ะ มีผื่นตามตัวตอนมีประจำเดือน และคันบนใบหน้ามาก และมีผดเล็กๆขึ้นบนใบหน้า จะเป็นช่วงมีประจำเดือน และหลังจากประจำเดือนหาย ประมาณ 1-2วันค่ะ
สวัสดีค่ะ อาการผื่นที่ใบหน้าอาจมีสาเหตุจาก1.ตุ่มแพ้จากการสัมผัส เช่น สบู่ โลชั่น น้ำหอม เป็นตุ่มแดง คัน อาจมีลักษณะผิวลอก2.ตุ่มแพ้จากภายในตัวเอง คือไม่มีสาเหตุจากภายนอก มักขึ้นตามข้อพับแขนและขา ข้อพับคอ เป็นตุ่มแดงคัน3. เชื้อราที่ผิวหนัง4. ตุ่มคันจากการแพ้แสง คือเป็นหลังไปสัมผัสแสงแดด แต่พบได้น้อย5 รูขุมขนอักเสบ หรือถ้าติดเชื้อร่วมด้วยอาจเป็นสิวหรือฝีหนองโดยเรื่องสิวนั้นสามารถสัมพันธ์กับรอบเดือนได้เช่นกันจากอิทธิพลของฮอร์โมนเพศแนะนำพบแพทย์เพื่อตรวจร่างกายให้ได้การวินิจฉัยที่แน่นอนก่อน หากผื่นเป็นทุกเดือน ลุกลามมาก คันมาก บวม แดง ควรรีบไปการดูแลตัวเองเบื้องต้น ไม่ไปแกะเกาบริเวณที่คัน ทำความสะอาดผิวหนังด้วยน้ำเปล่าสะอาด หลีกเลี่ยงการใช้สบู่ถูโดยตรง ถ้าคันมากสามารถรับประทานยาแก้แพ้กลุ่มต้านฮิสตามีนได้ ยังไม่เอายาอะไรไปทาเองเพราะยังไม่ทราบการวินิจฉัยว่าเป็นอาการจากสาเหตุใด